|  |  |  |
| --- | --- | --- |
| Bilag 02 – Kundens it-miljø |  |  |
| SLKS’ udbud af ASTA, Ansøgnings- og tilskudsadministrationssystem |

Indholdsfortegnelse

[1. Indledning 5](#_Toc475345287)

[2. Teknisk samarbejdspartner 5](#_Toc475345288)

[3. Installation og teknisk opsætning 5](#_Toc475345289)

[4. Systemets miljøer 5](#_Toc475345290)

[5. Sammenhæng til andre systemer 6](#_Toc475345291)

[5.1 Sammenhæng til Navision Stat (ØSC Navision) 7](#_Toc475345292)

[5.2 Sammenhæng til øvrige systemer 7](#_Toc475345293)

[5.3 Kundens systemer 7](#_Toc475345294)

[6. Driftsmodel 7](#_Toc475345295)

[7. Statens IT’s standarddriftsplatform 8](#_Toc475345296)

[8. Appendiks B 9](#_Toc475345297)

Bilagsfortegnelse til dette dokument

Bilag 02, underbilag 1 – Servicekatalog

Bilag 02, underbilag 2 – Hovedbilag Statens IT’s standarddriftsplatform

Bilag 02, underbilag 2a – Referencemodel for løsninger i staten

Bilag 02, underbilag 2b – Standardserver konfiguration i Statens IT

Bilag 02, underbilag 2c – Backuppolitik i Statens IT’s standarddriftsplatform

Bilag 02, underbilag 2d – Teknologivalg

***Vejledning til Tilbudsgiver***

*Denne vejledningstekst og øvrige vejledningstekster i bilaget slettes forud for kontraktindgåelse.*

*I dette bilag beskrives Kundens it-miljø og Leverandørens Krav hertil, og det i bilaget angivne supplerer Kontraktens bestemmelser herom.*

*Tilbudsgiver skal i bilag 1 gøre følgende:*

* Udfylde bilagets appendiks B i overensstemmelse med nedenstående vejledning til bilaget.

*Tilbudsgiver skal i appendiks B specificere, hvilke krav der stilles til kundens it-miljø, såvel under udviklings- og implementeringsforløbet som i vedligeholdelsesperioden. Tilbudsgiver skal angive de krav til dimensionering og kapacitet (herunder eventuelle kapacitetsudvidelser ved mængdeforøgelser) der er nødvendige med henblik på opfyldelse af kravene i kontrakten herunder de i bilag 6 angivne servicemål. Det skal tydeligt fremgå, hvis der er krav til Kundens it-miljø, der ikke kan efterkommes inden for den af Kunden ønskede standarddriftsetup*

*Tilbudsgivers krav til kundens it-miljø skal beskrive, hvad der som minimum kræves. Tilbudsgiver kan i det omfang, at det vurderes relevant, opstille supplerende anbefalinger til it-miljøet, herunder forslag til udviklingstiltag. Sådanne anbefalinger må dog ikke have betydning for Leverandørens opfyldelse af Kontrakten.*

*I bilagets afsnit 2 er beskrevet den nærmere afgrænsning mellem Kundens it-miljø og Leverancen, der leveres af Leverandøren under Kontrakten.*

*Det er ikke hensigten, at Tilbudsgiver skal foretage yderligere tilføjelser eller ændringer til bilaget, end hvad der fremgår overfor, jf. dog nedenfor samt udbudsbetingelsernes punkt 10.5 vedr. evaluering af tilbud, hvoraf det følger, at afvigelser fra bilaget vil indgå med negativ vægt i tilbudsevalueringen.*

*Derudover skal tilbudsgiver være opmærksom på det nedenfor anførte vedrørende mindstekrav.*

***Særlige forhold vedr. mindstekrav og grundlæggende elementer***

*Bilaget indeholder alm. vilkårstekst evt. i kombination med illustrationer. En del af denne vilkårstekst kan udgøre mindstekrav.*

*Sådanne mindstekrav* ***skal*** *opfyldes. Opfyldes et mindstekrav ikke, betragtes tilbuddet som ikke-konditionsmæssigt og vil som følge heraf blive afvist. Evt. mindstekrav er tydeligt markeret.*

*Tilbudsgiver skal være opmærksom på, at tilføjelser eller ændringer i vilkårstekst kan kollidere med mindstekrav, selv om tilføjelserne eller ændringerne foretages uden for de steder, der er markeret som mindstekrav.*

*Tilbudsgiver skal ligeledes være opmærksom på, at tilføjelser eller ændringer til vilkårstekst kan udgøre ændringer til grundlæggende elementer med den følge, at tilbuddet vil blive afvist som ukonditionsmæssigt.*

*Tilbudsgivers udfyldelse af dette bilag med krav til Kundens it-miljø vil blive vurderet under underkriteriet ”Proces, driftskrav og vedligeholdelses-kvalitet” i overensstemmelse med det angivne i udbudsbetingelserne.*

*Denne vejledningstekst og øvrige vejledningstekster i bilaget slettes forud for kontraktindgåelse.*

# Indledning

I dette bilag er Statens IT’s standarddriftsplatform beskrevet.

Kunden har indgået aftale med Statens IT om drift af Kundens it-miljøer, og driften af det udbudte system vil således skulle driftes hos Statens IT.

Statens IT tilbyder en standarddriftsplatform, som Kunden som udgangspunkt ønsker at anvende til det fremtidige System.

# Teknisk samarbejdspartner

Statens IT fungerer som teknisk samarbejdspartner for Kunden og har som sådan været inddraget i forhandlinger og evalueringen af tilbud i udbudsfasen og er ligeledes involveret i den efterfølgende implementering af Systemet.

For Statens IT er Jens Nicolajsen teknisk projektleder.

Korrekt opsætning af it-miljøer forudsætter et professionelt og tæt samarbejde mellem Kunden, Statens IT og Leverandøren for at sikre korrekt opsatte miljøer, og Parterne skal i den forbindelse vises rettidig omhu og god information for at sikre samarbejdet og korrekte data.

# Installation og teknisk opsætning

Den Tekniske Samarbejdspartner har ansvaret for planlægning og udførelsen af installationen af hardware og netværk. Leverandøren skal medvirke til, at installationen bliver korrekt og fuldstændig i forhold til virkemåden af Systemet.

Det er Kundens ansvar, at de relevante medarbejdere hos Leverandøren efter at have opnået sikkerhedsgodkendelse gives adgang og rettigheder inkl. adgang til miljøerne.

Statens IT tilbyder en fjernopkobling til de relevante systemer, og de nødvendige medarbejdere fra Leverandøren vil få en sådan opkobling efter konkret aftale mellem parterne.

I forbindelse med installation af Systemet kan det blive nødvendigt for Leverandøren med fysisk fremmøde hos Statens IT.

Det er Leverandørens ansvar at installere Systemet samt foretage eventuelle tilretninger og tekniske opsætninger i Systemet, samt initialt at afprøve funktionaliteten. Dette gælder i alle de ønskede miljøer.

Installationen foretages på miljøer, som er etableret af og driftes hos Statens IT.

# Systemets miljøer

Kunden og Kundens Tekniske samarbejdspartner opretter en række miljøer til udvikling og drift af systemet, jf. Leverandørens ønsker i dette bilag afsnit 8, samt den reviderede løsningsbeskrivelse og evt. efterfølgende dokumentation.

I hvert miljø skal der være installeret en version af systemet, som kan afvikles selvstændigt. Under beskrivelsen af de forskellige miljøer nedenfor er det angivet, hvorledes integration til andre systemer skal håndteres. Transport af udvikling, fejlrettelser og konfiguration mellem miljøerne skal foretages på en sikker og overskuelig måde.

Leverandøren har i dette bilag afsnit 8 beskrevet sine procedurer for at sikre, at transport mellem miljøer kan håndteres i overensstemmelse med kravene i dette bilag.

Udviklingsmiljø:

Dette miljø anvendes af Leverandøren til at udvikle og konfigurere Systemet. Integrationer kan håndteres via stubbe eller via integrationer til testsystemer eller produktionssystemer, hvis der kun hentes data fra disse.

Testmiljø:

Dette miljø anvendes af Leverandøren og Kunden til at teste Systemet. Udvikling må ikke foretages i dette miljø. Det er i dette miljø, at funktionsprøve, den funktionelle test, der indgår i ibrugtagningsprøven, og Konverteringsproduktionsprøve foretages. Integrationer skal så vidt muligt håndteres via integrationer til testsystemer eller produktionssystemer, hvis der kun hentes data fra disse.

Testmiljø skal altid indeholde samme funktionalitet og opsætning som produktionsmiljø + evt. nye rettelser, der skal testes.

Uddannelsesmiljø:

Dette miljø anvendes af Leverandøren og Kunden til at uddanne brugere i Systemet og skal til enhver tid afspejle produktionsmiljøet. Udvikling må ikke foretages i dette miljø.

Integrationer kan håndteres via stubbe eller via integrationer til testsystemer eller produktionssystemer, hvis der kun hentes data fra disse.

Uddannelsesmiljø skal altid indeholde samme funktionalitet og opsætning som produktionsmiljø.

Uddannelsesmiljøet vil et år efter afslutningen af projektet blive lukket og vil ikke skulle vedligeholdes efter denne periode i Driftsperioden.

Produktionsmiljø:

Dette miljø anvendes af Kunden til at administrere tilladelses- og tilskudsadministration. Udvikling må ikke foretages i dette miljø.

Integrationer skal håndteres via integrationer til andre produktionssystemer.

# Sammenhæng til andre systemer

## Sammenhæng til Navision Stat (ØSC Navision)

I Systemet udføres alle daglige forretningsmæssige opgaver vedrørende tilladelses- og tilskudsadministration.

Dog gennemføres alle bogføringer, indbetalinger, udbetalinger og betalingsrykkere i Navision Stat (ØSC Navision). (Moderniseringsstyrelsens udgave af Navision).

Se også afsnit 5.3 samt bilag 3A.

## Sammenhæng til øvrige systemer

Ud over integrationen til Navision skal systemet integreres med en række andre 3.-parts systemer, jf. krav i bilag 03A, afsnit 5.4. Leverandøren har det overordnede ansvar for Systemets integrationer og deres etablering inklusive koordinering i rimeligt omfang med de respektive leverandører.

## Kundens systemer

Kunden hjemmeside er programmeret i Typo3

Den aktuelle version er Typo3 ver. 6.2. Det forventes, at denne version opgraderes til version 7 i løbet af 2017 og til version 8 i løbet af 2018.

Kundens standard-kontorpakke består (februar 2017) af Office 2010 med følgende programmer: Outlook, Word, Excel, Onenote, Powerpoint, Publisher.

Kundens Navision Stat-løsning. Moderniseringsstyrelsens udgave af Navision – Navision Stat: aktuel version i marts 2017 - NS 7.1

# Driftsmodel

Statens It opererer med 5 driftsmodeller. Modellerne er bygget op over de samme it-mæssige komponenter (komponenter i teknologistakken) og komponenten outsourcet drift, der alle skal være til stede for at afvikle en applikation/et it-system. Forskellen mellem modellerne ligger i, hvordan ansvaret for komponenterne er fordelt mellem Kunden og Statens IT.

Kunden har valgt, at det tilbudte System skal driftes i henhold til driftsmodel 2A.

Der henvises til det af Statens IT’s udarbejdede servicekatalog i underbilag 1.

(Det på bilaget angivne bilagsnummer refererer til Statens IT’s servicekatalog og er ikke en del af dette aftalekompleks).

# Statens IT’s standarddriftsplatform

Dokumenterne i underbilag 2 beskriver arkitekturen i Statens IT’s datacenter samt de specifikke standarder for basisprogrammel, kapaciteter og driftsprocedurer.

Formålet er at tilvejebringe kunderne og deres udviklingsleverandører nødvendige informationer om Statens IT’s standarder for it-drift – bl.a. til brug for udvikling af nye fagapplikationer.

Ved at følge den beskrevne arkitektur og standarder vil implementering og drift hos Statens IT forløbe mere effektivt og med færre omkostninger.

Dokumenterne er under redigering. Der er følgende rettelser til standarderne:

1) Den aktuelle Windows-serverversion er 2012 R2. Primo 2017 forventes, at Windows Server 2016 bliver mulig

2) Den aktuelle Linux-version er RedHat Enterprise Edition 7.0

3) Den aktuelle AD-version er AD 2008

4) Federation understøtter bl.a. også ADFS og SAML 2.0

5) Den aktuelle Windows-databaseserver er Microsoft SQL 2014

6) VIA afløser konceptet for Webkontoret, og er ikke den primære platform. Det er for den typiske bruger SIA, dvs. en ultrabærbar Windows 7-pc.

Der henvises til det af Statens IT’s udarbejdede hovedbilag for Statens IT’s standarddriftsplatform i underbilag 2, samt tilhørende underbilag A til D.

(De på bilagene angivne bilagsnumre refererer til Statens IT’s servicekatalog og er ikke en del af dette aftalekompleks).

# Appendiks B

Tilbudsgivers krav til og løsninger for it-miljø

***[Udfyldes af Tilbudsgiver***

*Her angiver Tilbudsgiver sine krav til og løsninger for Kundens IT-miljø.*

*Det skal tydeligt fremgå, hvis der er krav til Kundens it-miljø der ikke kan efterkommes inden for den af Kunden ønskede standarddriftsetup]*